ایران و روسییا ایروانی ناراضی سالماماقدان اؤترو آلخانلی حادثهلرینده یالنیز قورو بیاناتلارلا کیفایتلندیلر.
بو سؤزلری روسییا و ایرانین آلخانلی حادثهلرینه بیگانه مناسیبتینی شرح ائدن سیاسی آنالیتیک علیرضا زمانی آخار. آذ-آ آچیقلاماسیندا دئییب.
«آذربایجانین سون زامانلار گوجلو بیر اؤلکهیه چئوریلمهسی و قاراباغی آزاد ائدجک گوجه مالیک اولماسی رگیونال اؤلکهلری ناراحات ائدیر. بونا گؤره ده رگیونلارین مقدراتینا تأثیر گؤسترمهیه چالیشان اؤلکهلر آذربایجانین گوجلو اؤلکهیه چئوریلمهسینین علیهداریدیرلار. بو اؤلکهلر ارمنیستان ایله مناسیبتلرینی داها دا گئنیشلندیریر، اونلارا سلاحلار ساتیرلار و اقتصادیاتینی گوجلندیریرلر. خصوصاً ده ایران ایله روسییا بو ساحهده گئنیش فعالیت گؤستریرلر»، - دئیه او بیلدیریب.
اکسپرت خصوصیله ایرانین دین قارداشی آدلاندیردیغی آذربایجانا دستک وئرمهمهسینی تنقید ائدیب. او، ایران رسمیلریندن فرقلی اولاراق آذربایجانلیلارین اوریینین بو حادثهلر زامانی باکی ایله دؤیوندویونو سؤیلهییب:
«ایرانین رسمی قوروملاریندان فرقلی اولاراق، ایراندا یاشایان آذربایجانلیلار آلخانلی فاجعهسینین دونیایا چاتدیریلماسیندا داها فعال رول اویناییبلار. ایران آذربایجانلیلاری بو حادثه ایله باغلی گئنیش کامپانییا باشلاتدیلار. بو کامپانییادا «پرایفورزاهرا» هشتگی ایله ۷۲ ساعت عرضینده ۲۰ میندن چوخ ایمضا توپلاندی. ایران رسمیلری بو فاجعهیه بیگانه قالسالار دا، آذربایجانلی میلت وکیللری، اردبیلین امام جومعهسی و بیر سیرا شخصلر بونونلا باغلی جدی بیاناتلار سسلندیردیلر. حتی اونلار زهرا ایله باغلی خاریجی ایشلر ناظیرلیینه ایراد بیلدیردیلر و رسمی ادارهلره سورغو گؤندردیلر».
قید ائدک کی، روسییا ایندییه قدر آلخانلی حادثهلری ایله خاریجی ایشلر ناظرلیگی، سفیرلیک و پرزیدئنت آدمینیستراسییاسی سوییهسینده بیانات یاییب. بو بیاناتلاردا مسکوا حادثهنی پیسلهمدن طرفلری یالنیز آتشکهسی برپا ائتمهیه چاغیریب.
ایران روسییادان فرقلی اولاراق یالنیز سفیرلیک سوییهسینده بیانات یاییب و بؤلگهده صولحو دستکلدیینی بیلدیریب. ایران خاریجی ایشلر ناظرلیگی ایسه بو قورومون رسمی نمایندهسی بهرام قاسیمینین هفتهلیک مطبوعات کنفرانسی زامانی آذربایجانلی ژورنالیستین آلخانلی حادثهلری ایله باغلی وئردیی سوالدان سونرا حادثهیه مناسیبت بیلدیریب.
azb_Arab azb_Arab azb_Arab azb_Arab azb_Arab azb_Arab azb_Arab